MUNICIPIUL CRAIOVA
CONSILIUL LOCAL AL MUNICIPIULUI CRAIOVA
  HOTĂRÂREA NR.410
privind aprobarea cuantumului indemnizației maxime lunare de care beneficiaza consilierii municipali, în perioada 1 noiembrie 2017-31 decembrie 2021
      Consiliul Local al Municipiului Craiova întrunit în şedinţa ordinară din data de 26.10.2017;

      Având în vedere raportul nr.146460/2017 întocmit de Biroul Relaţii cu Consiliul Local, Evidenţă Documente şi Arhivă prin care se propune aprobarea cuantumului indemnizației maxime lunare de care beneficiaza consilierii municipali, în perioada 1 noiembrie 2017-31 decembrie 2021;
      În conformitate cu prevederile art.34 alin.2 şi 3 din Legea nr.393/2004 privind Statutul aleşilor locali, cu modificările şi completările ulterioare şi art.40 din Legea-cadru nr.153/2017 privind salarizarea personalului plătit din fonduri publice şi;

   În temeiul art.36 alin.2 lit.a coroborat cu alin.3 lit.a, art.45 alin.1, art.61 alin.2 şi art.115, alin.1 lit.b din Legea nr.215/2001, republicată, privind administraţia publică locală;

hotărăŞte:
Art.1. Se aprobă indemnizația maximă lunară de care beneficiază consilierii municipali, în perioada 1 noiembrie 2017-31 decembrie 2021, in cuantum de 10% din indemnizația lunară a primarului municipiului Craiova, exclusiv majorările prevăzute la art.16 alin.2 din  Legea nr.153/2017.
Art.2. (1) Indemnizaţia maximă lunară prevăzută la art.1 va fi acordată consilierilor municipali care participă la o şedinţă de consiliu (ordinară sau extraordinară) şi o şedinţă a comisiei de specialitate.
            (2) Participarea doar la cel puţin o şedinţă de consiliu sau cel puţin o şedinţă de comisie, dă dreptul la o indemnizaţie de 1/2 din indemnizaţia prevăzută la art.1 din prezenta hotărâre.
Art.3. La data intrării în vigoare a prezentei hotărâri, se modifică în mod corespunzător Hotărârea Consiliului Local al Municipiului Craiova nr.493/2009 referitoare la aprobarea Regulamentului de Organizare şi Funcţionare al Consiliului Local al Municipiului Craiova.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Biroul Relaţii cu Consiliul Local, Evidenţă Documente şi Arhivă și Direcția Economico-Financiară vor aduce la îndeplinire prevederile prezentei hotărâri.

